દિવાળીનો તહેવાર નજીક આવતાં જ બાળકો તેમજ યુવાનોમાં અનેરો આનંદ છવાઈ જાય છે અને નવી નવી વસ્તુઓની ખરીદી કરવા લાગી જાય છે ત્યારે દિવાળીના તહેવારને હવે ગણતરીના દિવસો બાકી રહ્યા છે ત્યારે શહેરના તમામ વિસ્તારમાં ફટાકડાના સ્ટોલ ખૂલી ગયા છે ત્યારે આ વર્ષે ફટાકડાના ભાવમાં જીએસટી લાગ્યો હોવાથી વધારો જોવા મળી રહ્યો છે. હાલ બજારમાં રૂ.પાંચથી શરૂ થઈને ૧૦,૦૦૦ સુધીના ફટાકડા વેચાઈ રહ્યા છે. શહેરમાં ૧,૦૦૦થી વધુ વરાઇટીમાં ફટાકડા મળી રહ્યા છે. બાળકોમાં, કલર સાવલ, મેજિક બોન્ઝા, જાદુઈ તારામંંડળ, દશ કલર પેન્સિલ સુમો બાકસ જમીન ચક્કર, ભંભુ, ફૂલઝરી, રોકેટ, પોકેમેન ફેવરિટ રહી છે. બાળકો વધુ પડતી તે વરાઇટીની જ પસંદગી કરે છે તો યુવાનોમાં સૂતરી બોમ્બ, વિકટર બોમ્બ, વોલ્વો બોમ્બ, મ્યુઝિક બોમ્બ, ૪૦ શોર્ટ, પ૦૦ શોર્ટ, ૧૦૦૦ શોર્ટના ફટાકડાએ આકર્ષણ જગાવ્યું છે તો આ વર્ષે આકાશી બોમ્બ, મ્યુઝિકલ આકાશી બોમ્બ, નવી વરાઇટીમાં આવ્યા છે.